Schapendoes

Schapendoes Belanda atau hanya schapendoes ialah satu baka anjing gembala yang berasal dari Belanda.

Sejarah
Schapendoes diturunkan daripada jenis anjing ladang dan anjing gembala umum yang popular di provinsi Drenthe di Belanda dan di Veluwe, iaitu kawasan hutan dan tanah paya. "Does" dalam namanya ialah perkataan dialek tempatan yang memaksudkan "paya", seperti dalam nama bandar Doesburg. Anjing di sana mempunyai banyak nama dan bukan spesifik tertentu seperti istilah yang digunakan kini. Anjing ini merupakan anjing pekerja tempatan yang tersesuai terhadap orang, persekitaran, dan jenis kerja yang diperlukan. Ia dipamerkan dalam pertunjukan anjing awal, pada tahun 1870-an, sebagai anjing gembala domestik.

Anjing ini hampir pupus semasa Perang Dunia Kedua dan baka zaman moden diturunkan daripada beberapa ekor anjing terselamat. Raad van Beheer (kelab kenel kebangsaan Belanda) pertama kali mengiktiraf baka ini pada tahun 1952 dan piawaian pertama telah pada tahun 1954. Baka-baka berkaitan merupakan collie berjanggut, puli, anjing gembala tanah pamah Poland, anjing gembala lama Inggeris, anjing gembala Brie, anjing gembala Bergamo, dan anjing gembala biri-biri lama Jerman (schafspudel), yang kesemuanya merupakan versi kecil bagi anjing gembala dan anjing penjaga haiwan ternakan "jenis gunung".

Baka ini diiktiraf oleh Persekutuan Kinologi Antarabangsa pada tahun 1971 sebagai baka nombor 313 dalam Kumpulan 1, Seksyen 1: Anjing Gembala Biri-biri. Setelah dieksport ke Amerika Utara, baka ini diiktiraf oleh Canadian Kennel Club (sebagai Dutch Sheepdog, "anjing [gembala] biri-biri Belanda") dan United Kennel Club (Amerika Syarikat) dalam kumpulan Gembala masing-masing. American Kennel Club telah menyenaraikan schapendoes sebagai sebahagian daripada Khidmat Ternakan Asasi-nya, langkah pertama dalam pengiktirafan baka.

Penampilan
Schapendoes ialah anjing bersaiz sederhana dengan bulu panjang dan tebal pada tubuh, tungkai, ekor, dan muka. Telinga kecilnya tergantung ke bawah dan dilitupi bulu panjang. Mukanya mempunyai misai dan janggut. Lapis bulunya terdiri daripada sebarang warna.

Ketinggiannya adalah sehingga  pada paras kelasa dan beratnya ialah , sehingga  untuk jantan.

Catatan

Rujukan

Pautan luar




Kategori:Baka anjing
Kategori:Baka anjing berasal dari Belanda
Kategori:Baka FCI
Kategori:Baka anjing jarang
Kategori:Anjing gembala